CELEX: 62013CN0027
Language: et
Date: 2013-01-21 00:00:00
Title: Kohtuasi C-27/13: Eelotsusetaotlus, mille on esitanud Schleswig-Holsteinisches Oberlandesgericht (Saksamaa) 21. jaanuaril 2013 — Flughafen Lübeck GmbH versus Air Berlin PLC & Co. Luftverkehrs-KG

15.6.2013   
            
            
               ET
            
            
               Euroopa Liidu Teataja
            
            
               C 171/9
            
         Eelotsusetaotlus, mille on esitanud Schleswig-Holsteinisches Oberlandesgericht (Saksamaa) 21. jaanuaril 2013 — Flughafen Lübeck GmbH versus Air Berlin PLC & Co. Luftverkehrs-KG
   (Kohtuasi C-27/13)
   2013/C 171/17
   Kohtumenetluse keel: saksa
   
      Eelotsusetaotluse esitanud kohus
   
   Schleswig-Holsteinisches Oberlandesgericht
   
      Põhikohtuasja pooled
   
   
      Hageja ja vastustaja apellatsioonimenetluses: Air Berlin PLC & Co. Luftverkehrs-KG
   
      Kostja ja apellatsioonkaebuse esitaja: Flughafen Lübeck GmbH
   
      Eelotsuse küsimused
   
   
               1.
            
            
               Kas siseriiklik kohus, kellel tuleb teha otsus toetuste tagasinõudmise ja tulevaste toetuste andmisest hoidumise hagis, peab lähtuma sellest, et kõnealused toetused kujutavad endast meetmeid, mida ELTL artikli 108 lõike 3 kolmanda lause kohaselt ei tohi rakendada enne Euroopa Komisjoni (edaspidi „komisjon”) lõpliku otsuse tegemist, kui komisjon on õigusjõustunud otsusega algatanud kõnealuste toetuste suhtes ELTL artikli 108 lõikes 2 ette nähtud riigiabi ametliku uurimismenetluse ja on selle otsuse põhjendustes muu hulgas sisuliselt märkinud, et kõnealused toetused on tõenäoliselt riigiabi?
            
         
               2.
            
            
               Kui esimesele küsimusele vastatakse jaatavalt:
               Kas see on nii ka juhul, kui komisjon on oma otsuse põhjendustes lisaks sisuliselt märkinud, et tal ei ole võimalik kindlaks teha, kas toetuste andja käitus turumajanduse tingimustes tegutseva erainvestorina, kui ta kohustus kõnealuseid toetusi andma?
            
         
               3.
            
            
               Kui esimesele või teisele küsimusele vastatakse eitavalt:
               Kas siseriiklik kohus tohib sellises olukorras peatada oma menetluse kuni riigiabi ametliku uurimismenetluse lõpetamiseni?
            
         
               4.
            
            
               Kui kolmandale küsimusele vastatakse jaatavalt:
               Kas siseriiklik kohus peab sellises olukorras peatama oma menetluse kuni riigiabi ametliku uurimismenetluse lõpetamiseni?